Lørdagskampene sløjfes i Superligaen, og i stedet spilles der fremadrettet to kampe samtidig søndag klokken 14.00. Fra 2020 skrottes også fredagskampene.

Når Superligaen skydes i gang igen midt i juli, bliver det uden lørdagskampe. Det har Superligaen A/S netop meldt ud.

I en pressemeddelelse lyder det, at der fremadrettet ikke bliver spillet kampe lørdag klokken 16.00, men at den pågældende kamp i stedet rykkes til søndag klokken 14.00.

Fra sæsonen 2020/21, hvor der kun er 12 hold i Superligaen og dermed seks kampe, er det desuden slut med fredagskampe.

Kampplanen for weekend-runder kommer til at se således ud:

Fredag klokken 19.00

Søndag klokken 12.00

Søndag klokken 14.00

Søndag klokken 14.00

Søndag klokken 16.00

Søndag klokken 18.00

Mandag klokken 19.00

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)